section_heading: Konačni projekti i Hellyeah
paragraph_text: U lipnju 2006. godine, nakon smrti njegova brata i pauze u radu od 18 mjeseci, Paul nije bio siguran želi li se vratiti glazbi, ali se na koncu pridružio heavy metal supergrupi Hellyeah, koju su također činili pjevač Chad Gray i gitarist Greg Tribbett iz sastava Mudvayne, gitarist Tom Maxwell iz Nothingfacea i basist Bob Zilla iz Damageplana, koji je zamijenio izvornog basista Jerryja Montana. Do danas je grupa objavila pet albuma, od kojih je posljednji Unden!able, objavljen u lipnju 2016. godine.